
Drughunters 2022 - Biologiopgave 


Søvn 


DU SKAL HUSKE AT FÅ DIN SØVN! Det hører vi tit, og vi kender fra os selv, hvor svært det er at 
fungere i skolen eller til familiefesten efter en nat uden søvn. Når vi sover, restituerer vores hjerne og 
krop. Det er blandt andet vigtigt for hukommelsen, koncentrationsevnen, humøret og immunforsvaret. 
Manglende eller uregelmæssig søvn kan forværre sygdomme, men der er også mange lidelser, der 
påvirker mængden eller kvaliteten af søvnen. Hvad kan vi gøre for at rette op på disse ubalancer? Det 
er netop det, denne opgave handler om. Det bliver ikke let, og det er vigtigt at holde sig vågen, når 
spørgsmålene besvares. | kommer ikke sovende igennem denne opgave! 


1. Beskriv den normale søvnstruktur hos mennesker og nogle af de processer i hjernen, der 
bestemmer, hvordan vi sover. 


Søvnproblemer kan skyldes ydre påvirkninger som levevis (fester, natarbejde, tidszone-skift), men kan 
også skyldes skader i hjernen eller andre lidelser relateret til centralnervesystemet (CNS). Nogle CNS- 
lidelser giver søvnapnø, hvor vejrtrækningen stopper kortvarigt, imens man sover, og andre påvirker 
ens indre ur, så man ikke får sin søvn. I både neurodegenerative og psykiatriske lidelser spiller søvn 
en vigtig rolle — og kan måske både være årsag til lidelsen og en del af behandlingen. 


2. Vælg en sygdom, hvor søvnen påvirkes, eller hvor søvnen spiller en rolle i selve 
sygdomsbilledet. Beskriv sygdommen og forklar hvordan søvnen er påvirket, og hvordan det 
indvirker negativt på patienten. 


Alle dyr sover eller går gennem søvnlignende stadier, der er nødvendige for, at de kan fungere 
normalt. Der er dog utrolig stor forskel på søvnmønstrene, der i høj grad er formet gennem 
evolutionen, efter hvor dyrene lever, eller hvornår og hvordan de søger føde. Det kan give store 
udfordringer, hvis man leder efter en dyremodel til et videnskabeligt forsøg, der i sidste ende skal 
spille en vigtig rolle i udviklingen af et lægemiddel til mennesker. 


3. Vælg et dyr, der kan fungere som model i jeres arbejde med at udvikle et lægemiddel mod 
den valgte sygdom. Beskriv dyrets naturlige søvnrytme og diskuter om søvnforskellene 
mellem dyr og menneske kan give udfordringer, når I vil udvikle en behandling af en 
hjernelidelse i mennesker. 


Nu skal | anvende den viden, I har fået fra de tre første delopgaver til at besvare spørgsmål 4 og 5. 
Der er ikke en facitliste, så det er ”fri leg for biologer”! I skal tænke jer om og begrunde jeres svar med, 
hvad I grundlæggende ved om biologi og hjernens biologi i særdeleshed. I skal overbevise jer selv og 
andre om, at I kan hjælpe patienterne. 


I ønsker at komme frem til en idé til et muligt lægemiddel, som kan komme ind i hjernen og påvirke en 
fysiologisk proces, der gør, at patienter får en positiv effekt på deres søvnrytme. Derfor skal I finde en 
receptor, en ionkanal eller et andet protein eller molekyle, der interagerer med hjernens biologi, et 
såkaldt target. 

4. Vælg et target for jeres lægemiddel. Redegør for hvordan jeres lægemiddel gennem dette 
target vil genoprette en naturlig søvnrytme eller gennem påvirkning af søvn have en positiv 
effekt på sygdommen/lidelsen. 


Inden en ny behandlingsmetode kan afprøves på mennesker, skal man overbevise sig selv og 
myndighederne om, at behandlingen vil være sikker og virke efter hensigten. Dette gøres først 
gennem forsøg, der undersøger, om stoffet vurderes sikkert og kan tåles og dernæst i dyr eller 
systemer, der minder mest muligt om patienterne. 


Den sidste store barriere, der skal overkommes, før patienterne kan få deres nye behandling, er 
afprøvning i mennesker. Det er vigtigt både at vise, at behandlingen er sikker og tolerabel og dernæst 
effektiv overfor sygdommen, og at mulige bivirkninger er rimelige i sammenligning med den opnåede 
effekt. 


Tag forskerhatten på og tænk-ud-af-boksen. 


5. Redegør for hvordan I vil vise, at jeres lægemiddel kan behandle jeres valgte sygdom. 
Herunder hvilke forsøg kan/skal udføres i forsøgsdyr, og hvilke kan udføres på mennesker? 


Generel opgavevejledning 


Overordnet set er opgaven opbygget efter følgende model: 


Spørgsmål 1-2 handler om at beskrive den valgte sygdom og nogle af de mere grundlæggende 
principper og teknikker. Her handler det primært om at vise, at man er i stand til at udvælge 
hovedtrækkene og give en så kort og præcis beskrivelse som muligt. 


I spørgsmål 3 fokuseres der på et underlæggende tema og noget af den bagvedliggende forskning. 
Denne opgave skal danne forståelsesrammen for besvarelsen af de sidste spørgsmål. 


Spørgsmål 4-5 vil teste jeres evner til at tænke som en forsker. Det er bestemt en meget svær og 
abstrakt opgave. Her findes der ikke noget helt korrekt svar, der er intet facit. Her handler det i stedet 
om at bruge det, I har lært om biologi, nervesystemet og specielt det, I har lært i de tidligere 
spørgsmål. Brug jeres viden til at finde på en ny idé og find ud af hvilke ting, der tæller for og imod 
jeres idé. I vil i opgaven her blive vurderet for jeres evne til at opstille en videnskabelig hypotese og 
argumentere for den. 


Til eleverne 


Som forsker må man leve med, at der ikke findes endegyldige og korrekte svar. Man må opsøge 
viden, som andre har skabt eller ved at lave sine egne forsøg. Og så må man med åbent sind holde 
den viden op imod sin egen videnskabelige hypotese, som derved be- eller afkræftes — eller som 
oftest kræver yderligere viden for at kunne drage en konklusion. Det kan være en lang og frustrerende 
proces selv for garvede forskere. Derfor forventer vi selvfølgelig ikke endegyldige løsninger fra jer, 
men gode forslag hvor der er tænkt over usikkerheder og begrænsninger. 

Vi har forsøgt at hjælpe ved at give nogle links nedenfor og på vores hjemmeside 
www.drughunters.dk. Men det er ikke en udtømmende liste, så I kan sikkert sagtens finde mere og 
anden information selv. 


Til finaledagen vil bedømmelseskriterierne være 1/3 formidling og 2/3 faglighed. Det betyder, at det 
ikke gælder om at have så meget tekst som muligt, men at der skal være et naturligt flow i 
fortællingen, så læseren kan forstå jeres vigtigste pointer. Omvendt er det selvfølgelig heller ikke nok 
at have en superflot poster, hvis man ikke har svaret på spørgsmålene. Husk at til den mundtlige 
præsentation behøver I ikke at gennemgå posteren slavisk. Her skal I fokusere på at fremhæve de 
pointer, som er særligt vigtige for jeres besvarelse. Dommerne har læst posteren på forhånd, men 
gemmer den endelige bedømmelse til de har set jeres præsentation, hvor de både vil inddrage jeres 
evne til at fortælle en god historie og jeres besvarelse af opfølgende faglige spørgsmål. 


Den skriftlige vurdering er selvfølgelig kun lavet på baggrund af posteren og skal ses som en kort 
tilbagemelding, ikke en dybtgående analyse af jeres poster. 


Rent praktisk skal posteren indsendes som pdf i størrelsen 142x83 cm landskabsformat. Se 
kalenderen nedenfor. 


Til lærerne 


Brug gerne tid i klassen på at snakke om, hvordan hvert enkelt spørgsmål skal forstås, inden I kaster 
jer over besvarelsen. 


Der kan hentes inspiration til, hvordan man kan arbejde med opgaverne på vores hjemmeside 
www.drughunters.dk. 


Referencer og links 


Generelle links 
e Hjerne og nervesystem: https://netdoktor.dk/tema/hjerne.htm 


e Brain Facts: www.brainfacts.org 
ə  Psykiatrifonden: http://www.psykiatrifonden.dk/viden/diagnoser.aspx 


Krogh-princippet, translation, kliniske faser 
Søvn: 


e Information om søvnmedicinske sygdomme (rigshospitalet.dk) 


e Søvnproblemer overses i psykiatrien | Sygeplejersken, DSR | Sygeplejersken 2013, nr. 3 
e  Neurodegenerative Disorders and Sleep - PubMed (nih.gov 
e Polysomnography (sleep study) - Mayo Clinic 


Translation mellem dyr og menneske: 
e Lost in translation 

Kliniske forsøg: 


e Kliniske forsøg med lægemidler (laegemiddelstyrelsen.dk) 


Sygdomsspecifikke links 
e Det medicinerede menneske: 
https://pharmaschool.ku.dk/publikationer/det_medicinerede menneske/ 
e  Hjerne og nerve: https://www.apoteket.dk/sygdom/hjerne-og-nerve 
e  Hjerneforum: http://www.hjerneforum.dk/sygdomme/ 
e DepNet: http://depnet.dk/universe1/ 
e Depression: http://www.netdoktor.dk/sygdomme/fakta/depression.htm 
e Skizofreni: http://www.netpsych.dk/articles.aspx?id=109 
e Angst: Angstforeningen - Viden om angst 
e Demens: http://www.videnscenterfordemens.dk/ 
e Alzheimers sygdom: http://www.alz.org/research/overview.asp 
e Parkinsons sygdom: http://www.parkinson.dk/ 


e Huntingtons sygdom: http://huntingtons.dk/ 
e  Prionsygdomme: 


https://www.sundhed.dk/sundhedsfaglig/laegehaandbogen/infektioner/tilstande-og- 
sygdomme/prionsygdomme/ 


Se også ”Vejledninger og materialer” på www.drughunters.dk 


Kalender for Drughunters 2022 


2021 2022 
Oktober November December Januar Februar Marts April 
25. okt (Ære Tilmelding til Drughunters 


Tilmelding til forskerbesøg (max. 20) 
Forskerbesøg efter aftale 
aces 
besvarelse 


FINALEDAG 


Med venlig hilsen 
Drughunters 2022 

